Jegyzőkönyv

2016. július 11. napján 11,00 órakor a Zalaegerszegi Járásbíróság (8900 Zalaegerszeg, Várkör 2.) folyosóján megtartott rendkívüli képviselő-testületi ülésről.

**Jelen vannak** Deák István György polgármester

Szabó Frigyes alpolgármester

Porpáczy Andrásné képviselő

Dr. Horváth Renáta igazgatási ügyintéző, Szita Gabriella jegyző megbízása alapján

**Igazoltan távol:** Bartus Dávid képviselő

Kövesi Ferencné képviselő

**Deák István György polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 3 fő. Tájékoztatta a képviselőket, hogy a képviselő–testületi ülés összehívására Pethőhenye Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.6.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Deák István György polgármester a képviselő-testületi ülés összehívására okot adó sürgős, halasztást nem tűrő esetként az önkormányzati tulajdonban lévő cserlapi ingatlanok értékesítését. A képviselő-testület tagjait Dr. Horváth Renáta igazgatási ügyintéző értesítette telefonon a képviselő-testület ülésének összehívásáról.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Önkormányzati tulajdonban lévő cserlapi ingatlanok értékesítése  
   Előadó: Deák István György polgármester**
2. **Egyebek**

**Napirend tárgyalása:**

1. **Önkormányzati tulajdonban lévő cserlapi ingatlanok értékesítése  
   Előadó: Deák István György polgármester**

**Deák István György polgármester:** Indítványozta, hogy a július 11. napján a napirend témájában meghozott képviselő-testületi határozatot a képviselő-testület a következők szerint módosítsa: A képviselő-testület felhatalmazza az Optima Trend Szolgáltató Kft. 13944340-2-20 Zalaegerszeg, Repkény utca 7. székhelyű vállalkozást arra, hogy az önkormányzat. tulajdonában lévő Cserlapi ingatlanok eladására hatalmazzák fel nettó 10 millió Ft összegű értékesítés és 1 házhely önkormányzati tulajdonban hagyása mellett. Kérte a képviselőket mondják el véleményüket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta a napirend tárgyában elhangzott indítványt.

Pethőhenye Község Önkormányzati Képviselő-testülete 3 igen egyhangú szavazattal a következő határozatot hozta:

**Pethőhenye Község Önkormányzati Képviselő-testületének  
44/2016.(VII.11.) számú határozata**

Pethőhenye Község Önkormányzati Képviselő-testülete a 43/2016 (VI.28.) számú határozatát az alábbiak szerint módosítja:

Pethőhenye Község Önkormányzati Képviselő-testülete meghatalmazza az Optima Trend Kft. Zalaegerszeg, Repkény utca 7. székhelyű vállalkozást, hogy az Önkormányzat tulajdonában lévő 03076/4. hrsz. alatti Cserlapi ingatlant értékesítse nettó 10.000 millió Ft összegben 1 házhely önkormányzat tulajdonában hagyása mellett.

A képviselő-testület felhatalmazza a polgármestert az ingatlanok értékesítése tárgyában készülő szerződés aláírására.

**Határidő: azonnal**

**Felelős: Deák István György polgármester**

Egyéb nem hangzott el, a polgármester bejelentette, hogy az elfogadott napirendet a képviselő-testület megtárgyalta, megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 11,30 órakor bezárta.

**K.m.f.**

**Deák István György Szita Gabriella  
 polgármester jegyző**